stanford-oval/wikipedia huggingface dataset:
สภาทอล์ค
รายชื่อตอนของสภาทอล์ค > พ.ศ. 2568

| ตอนที่ | วันที่ | หัวข้อ | แขกรับเชิญ | หมายเหตุ |
| --- | --- | --- | --- | --- |
| 65 | 4 มกราคม 2568 | สวัสดีปีใหม่ ทำบุญแบบไหน...สบายใจที่สุด ?! |  |  |
| 66 | 11 มกราคม 2568 | วันเด็ก เด็กควรได้อะไร ? ถ้าไม่ใช่คำขวัญ | ต้นบุญ สกุลโรมวิลาส นัสทนน ชุ่มจิตตรี ชัญญา ชุ่มจิตตรี สุวชัย วริสาร วายุ ปานดี |  |
| 67 | 18 มกราคม 2568 | สร้างงานให้คนไทย ทำอย่างไรไม่ตกงาน ?! |  |  |
| 68 | 25 มกราคม 2568 | ตรุษจีนปีนี้ มีแต่เฮง | อุษา เสมคำ สมชาย แซ่จิว |  |
| 69 | 1 กุมภาพันธ์ 2568 | ลำบากยากแค้น รัฐแบนช่วยได้ | ณัฐฐารินทร์ เกษมสารพิพัฒน์ (เจ๊เอ๋ เจ้าหนี้สายโหด) |  |
| 70 | 8 กุมภาพันธ์ 2568 | สังคมคุณภาพ ต้องปราบอำนาจเถื่อน |  |  |
| 71 | 15 กุมภาพันธ์ 2568 | รักอย่างไร สดใสตลอดกาล |  |  |
| 72 | 22 กุมภาพันธ์ 2568 | ฝุ่นตลบ จบที่ใคร ? | ภาคภูมิ เดชหัสดิน (หมอแล็บแพนด้า) |  |
| 73 | 1 มีนาคม 2568 | หมอแล็บแพนด้าบุกสภา แก้ปัญหาฝุ่น (ฝุ่นตลบ จบที่ใคร (ภาคจบ)) | ภาคภูมิ เดชหัสดิน (หมอแล็บแพนด้า) |  |
| 74 | 8 มีนาคม 2568 | หญิงไทยใจเกินร้อย | กัญพรรณ ทีประวิภาต ภริดา ปันวิชัย |  |
| 75 | 15 มีนาคม 2568 | หญิงไทยใจเกินร้อย (ภาคจบ) | กัญพรรณ ทีประวิภาต ภริดา ปันวิชัย |  |
Extra สภาทอล์ค

Extra สภาทอล์ค เป็นชื่อรายการแยกย่อยที่ออกอากาศเฉพาะในช่องยูทูป
| ตอนที่ | วันที่ | ชื่อตอน | แขกรับเชิญ | หมายเหตุ |
| --- | --- | --- | --- | --- |
| 1 | 24 พฤศจิกายน 2567 | พลาสติกยุคใหม่ หัวใจรักโลก |  |  |
แหล่งข้อมูลอื่น

สภาทอล์ค ที่เฟซบุ๊ก
สภาทอล์ค ที่ยูทูบ
สภาทอล์ค ที่ติ๊กต็อก
โลโก้รายการสภาโจ๊ก
ฉลอง เรี่ยวแรง

| ฉลอง เรี่ยวแรงม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดนนทบุรี
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
 
ข้อมูลส่วนบุคคล
เกิด: 18 กุมภาพันธ์ พ.ศ. 2498 (70 ปี)
พรรคการเมือง: ภูมิใจไทย (2566–ปัจจุบัน)
การเข้าร่วม พรรคการเมืองอื่น: ประชากรไทย (2539–2540)   ราษฎร (2541–2543)  ชาติพัฒนา (2543–2547)   ไทยรักไทย (2547–2550)   ประชาราช (2550–2554)  เพื่อไทย (2554–2561)   พลังประชารัฐ  (2561–2566)   สร้างอนาคตไทย (2566)
คู่สมรส: เจริญ ทองทวี (หย่า)

ฉลอง เรี่ยวแรง (เกิด 18 กุมภาพันธ์ พ.ศ. 2498) อดีตสมาชิกสภาผู้แทนราษฎรจังหวัดนนทบุรี ปัจจุบันสังกัดพรรคภูมิใจไทย
ประวัติ

ฉลอง เกิดเมื่อวันที่ 18 กุมภาพันธ์ พ.ศ. 2498 เป็นบุตรนายศิริ นางเฉลียว เรี่ยวแรง มีพี่น้อง 7 คน สมรสและหย่ากับนางเจริญ ทองทวี มีบุตร 2 คน คือจิรวรรณ เรี่ยวแรง สมาชิกพรรคพลังประชารัฐ และปารมี เรี่ยวแรง สมาชิกพรรคภูมิใจไทย
สำเร็จการศึกษาระดับปริญญาตรี สาขา ครุศาสตร์บัณฑิต จากสถาบันราชภัฏสวนดุสิต และระดับปริญญาโท สาขาศิลปศาสตร์ด้านพัฒนาสังคม จากสถาบันบัณฑิตพัฒนบริหารศาสตร์ (นิด้า)
งานการเมือง

ได้รับเลือกตั้งเป็น สส. ครั้งแรกในปี พ.ศ. 2539 สังกัดพรรคประชากรไทย ต่อมาในปี พ.ศ. 2544 ย้ายมาลงเลือกตั้งกับพรรคชาติพัฒนา แต่ไม่ได้รับการเลือกตั้ง โดยแพ้ให้กับ อภิวันท์ วิริยะชัย จากพรรคไทยรักไทย ในการเลือกตั้งครั้งถัดมาปี พ.ศ. 2548 ย้ายมาสังกัดพรรคไทยรักไทย และได้รับการเลือกตั้งอีกครั้ง
ปี พ.ศ. 2550 ย้ายไปลงสมัครกับพรรคประชาราช และสอบตกอีกครั้ง ปัจจุบันในการเลือกตั้งปี พ.ศ. 2554 ลงสมัครรับเลือกตั้งในสังกัดพรรคเพื่อไทย และได้รับเลือกเป็นสมัยที่ 3
นอกจากนี้ ยังเคยดำรงตำแหน่งทางการเมืองอีกหลายตำแหน่ง เช่น สมาชิกสภาเทศบาลเมืองนนทบุรี, ที่ปรึกษารัฐมนตรีว่าการกระทรวงมหาดไทย (พลตรี สนั่น ขจรประศาสน์), ที่ปรึกษารัฐมนตรีว่าการกระทรวงแรงงาน (อุไรวรรณ เทียนทอง)
เขาลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง ต่อมาได้รับแต่งตั้งเป็นข้าราชการการเมืองตำแหน่ง ประจำสำนักนายกรัฐมนตรี และลงรับสมัครในการเลือกตั้ง พ.ศ. 2566 สังกัดพรรคภูมิใจไทย ในพื้นที่จังหวัดนนทบุรี แต่ไม่ได้รับการเลือกตั้ง
งานการเมือง > สมาชิกสภาผู้แทนราษฎร

ฉลอง เรี่ยวแรง ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนนทบุรี สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนนทบุรี สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนนทบุรี สังกัดพรรคเพื่อไทย
ฉายา

ฉลอง ได้รับฉายาว่า "หลอง งูเห่า" จากการที่ปลายปี พ.ศ. 2540 ได้เป็น 1 ใน 13 กลุ่มงูเห่า ที่ไม่ทำตามมติของพรรคประชากรไทย โดยหันไปสนับสนุนชวน หลีกภัย หัวหน้าพรรคประชาธิปัตย์ เป็นนายกรัฐมนตรี นอกจากนี้แล้วได้รับอีกฉายาหนึ่งว่า "หลอง ซีดี" จากการที่เคยถูกตำรวจบุกค้นบ้านพักส่วนตัวที่จังหวัดนนทบุรี แต่ไม่พบของผิดกฎหมาย
ในเหตุการณ์มหาอุทกภัยในปลายปี พ.ศ. 2554 
ฉลองได้แสดงอาการไม่พอใจเรื่องของบริจาคช่วยเหลือในเขตพื้นที่ของตน ที่คุมโดยกลุ่มแนวร่วมประชาธิปไตยต่อต้านเผด็จการแห่งชาติ (นปช.) ว่าได้รับแจกไม่ทั่วถึงอีกด้วย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

นายฉลอง เรี่ยวแรง เก็บถาวร 2012-08-05 ที่ เวย์แบ็กแมชชีน, เว็บไซต์รัฐสภาไทย
ข้อมูลนักการเมืองไทย (นายฉลอง เรี่ยวแรง), ศูนย์ข้อมูลนักการเมืองไทย
ราชมังคลากีฬาสถาน

| --- | --- |
ภาพถ่ายภายในราชมังคลากีฬาสถาน ในกรกฎาคม พ.ศ. 2550

ที่ตั้ง: ศูนย์กีฬาหัวหมาก แขวงหัวหมาก เขตบางกะปิ กรุงเทพมหานคร ประเทศไทย
ขนส่งมวลชน:  สถานี กกท. (กำลังก่อสร้าง)
เจ้าของ: การกีฬาแห่งประเทศไทย
ความจุ: 51,560 ที่นั่ง (หลังปรับปรุง)​ 65,000 ที่นั่ง (เป็นม้านั่งและติดตั้งเก้าอี้บางส่วน ในช่วงการแข่งขันเอเชียนเกมส์ ปี 2541)
พื้นผิว: หญ้า
การก่อสร้าง
ก่อสร้าง: พ.ศ. 2531–2541
เปิดใช้สนาม: พ.ศ. 2541
ปรับปรุง: พ.ศ. 2565
สถาปนิก: รังสรรค์ ต่อสุวรรณ
การใช้งาน
ฟุตบอลทีมชาติไทย (พ.ศ. 2541–ปัจจุบัน) เอเชียนเกมส์ 1998 กีฬาแห่งชาติ 2543 ฟุตบอลโลกหญิงอายุไม่เกิน 20 ปี 2004 กีฬามหาวิทยาลัยโลกฤดูร้อน 2007 เอเชียนคัพ 2007 ฟุตบอลชิงแชมป์แห่งชาติอาเซียน 2014 ฟุตบอลชิงถ้วยพระราชทานคิงส์คัพ 2559 ฟุตบอลชิงแชมป์แห่งชาติอาเซียน 2016 นัดชิงชนะเลิศ ฟุตบอลชิงถ้วยพระราชทานคิงส์คัพ 2560 ฟุตบอลชิงแชมป์แห่งชาติอาเซียน 2018 ฟุตบอลเอเชียเยาวชนอายุไม่เกิน 23 ปี 2020
ราชมังคลากีฬาสถาน (อังกฤษ: Rajamangala National Stadium) เป็นสนามกีฬาขนาดใหญ่ที่สุดในประเทศไทย โดยเป็นสนามกลางหรือสนามหลัก (Main Stadium) ประจำศูนย์กีฬาหัวหมาก ของการกีฬาแห่งประเทศไทย ในพื้นที่แขวงหัวหมาก เขตบางกะปิ กรุงเทพมหานคร สร้างขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 และพระราชพิธีรัชมังคลาภิเษก พ.ศ. 2531 สนามได้รับการออกแบบโดย รังสรรค์ ต่อสุวรรณ และคณะสถาปัตยกรรมศาสตร์ จุฬาลงกรณ์มหาวิทยาลัย แล้วเสร็จเมื่อปี พ.ศ. 2541 เพื่อใช้ในการแข่งขันกีฬาเอเชียนเกมส์ ครั้งที่ 13 ที่กรุงเทพมหานคร เป็นเจ้าภาพ
ราชมังคลากีฬาสถาน เป็นสนามเหย้าของทีมฟุตบอลทีมชาติไทย ในปัจจุบัน และใช้จัดแข่งขันฟุตบอลนัดสำคัญต่างๆ นอกจากนี้ ยังใช้สำหรับจัดการแสดงดนตรี (คอนเสิร์ต) กลางแจ้ง มีศักยภาพรองรับผู้เข้าชมภายในอาคาร จำนวน 80,000 คน และอัฒจันทร์ 51,522 ที่นั่ง ซึ่งเป็นเก้าอี้พับทั้งหมด ภายในมีสนามฟุตบอลขนาดมาตรฐาน ลู่วิ่ง ลานกรีฑา และสิ่งอำนวยความสะดวกอื่น ๆ นอกจากนี้ ยังเป็นสนามกีฬาที่มีขนาดใหญ่ เป็นอันดับที่ 55 ของโลก และเป็นอันดับ 17 ของทวีปเอเชีย
ประวัติ

เมื่อปี พ.ศ. 2512 คณะรัฐมนตรีซึ่งนำโดยนายกรัฐมนตรี มีมติเห็นชอบให้ดำเนินโครงการจัดสร้างสนามกีฬาหลักภายในศูนย์กีฬาหัวหมาก ขนาดความจุ 1 แสนคน ด้วยงบประมาณ 40 ล้านบาท ซึ่งเสนอเข้าสู่ที่ประชุม ตามที่องค์การส่งเสริมกีฬาแห่งประเทศไทย (อสกท.; ปัจจุบันคือการกีฬาแห่งประเทศไทย หรือ กกท.) นำเสนอมา แต่ยังไม่มีการก่อสร้าง เนื่องจากไม่มีงบประมาณ
จนกระทั่งในปี พ.ศ. 2528 ไพบูลย์ วัชรพรรณ ผู้ว่าการ กกท. คนแรก เสนอของบประมาณ 500 ล้านบาท สำหรับก่อสร้างสนามกีฬากลาง ขนาดความจุ 80,000 ที่นั่ง ภายในศูนย์กีฬาหัวหมาก เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 และใช้ในการแข่งขันกีฬาระดับชาติร่วมกับสนามศุภชลาศัย ซึ่งได้รับความเห็นชอบ โดยมอบหมายให้คณะสถาปัตยกรรมศาสตร์ จุฬาลงกรณ์มหาวิทยาลัย เป็นผู้ออกแบบ และทำสัญญาจ้าง ห้างหุ้นส่วนจำกัด วิวัฒน์ก่อสร้าง พร้อมทั้งจัดจ้าง บริษัท สยามซีเท็ค จำกัด เป็นผู้ควบคุมการก่อสร้าง เมื่อวันที่ 22 กันยายน พ.ศ. 2531 จนกระทั่งแล้วเสร็จเมื่อวันที่ 31 พฤษภาคม พ.ศ. 2538 รวมระยะเวลาก่อสร้างทั้งสิ้น 2,443 วัน คิดเป็นเงินทั้งสิ้น 630 ล้านบาท
ต่อมาในระยะที่ 2 คณะสถาปัตยกรรมศาสตร์ จุฬาลงกรณ์มหาวิทยาลัย เข้าให้ความร่วมมือตกแต่งรายละเอียด ทางสถาปัตยกรรมและวิศวกรรม และระบบไฟส่องสว่าง ระบบเสียงเพิ่มเติม การติดตั้งเก้าอี้บนอัฒจันทร์ฝั่งมีหลังคา พร้อมราวกันตก โดยห้างหุ้นส่วนจำกัด ช้างม่อยเฟอร์นิเจอร์ เป็นผู้รับจ้าง รวมค่าใช้จ่ายประมาณ 550 ล้านบาท แต่ใช้วงเงินไปประมาณ 367 ล้านบาท ตามนโยบายลดค่าใช้จ่ายของนายสุขวิช รังสิตพล ประธานคณะกรรมการจัดการแข่งขันกีฬาเอเชี่ยนเกมส์ครั้งที่ 13
และระยะที่ 3 ในช่วงก่อนเปิดการแข่งขัน กีฬาเอเชียนเกมส์ ครั้งที่ 13 ประมาณ 1 เดือน คือ การจัดทำตราสัญลักษณ์พระราชพิธีรัชมังคลาภิเษก และตัวอักษรแสดงชื่อสนามเป็นภาษาไทยและภาษาอังกฤษ เพื่อติดตั้งบนกำแพงส่วนนอกอัฒจันทร์ฝั่งกระถางคบเพลิง การตกแต่งบริเวณส่วนที่ประทับ และส่วนที่นั่งประธาน รวมทั้งการทาสีภายในบางส่วน ตลอดถึงงานสถาปัตยกรรมต่างๆ เป็นเงิน 8 ล้านบาท โดยรวมงบทั้ง 3 ระยะ เป็นเงินทั้งสิ้นประมาณ 1,188 ล้านบาท
หลังจากแข่งขันกีฬาเอเชียนเกมส์ ครั้งที่ 13 เสร็จสิ้นแล้ว มีการปรับปรุงต่อเติม ที่ทำการสมาคมกีฬา, ห้องประชุม และสำนักงานฝ่ายต่างๆ ของ กกท.โดยรอบใต้ถุนอัฒจันทร์ ทำให้ยอดงบประมาณการก่อสร้างสนามแห่งนี้ รวมทั้งสิ้น 1,255,569,337 บาท ซึ่งในปัจจุบัน ใช้รองรับการแข่งขันฟุตบอลระหว่างประเทศที่สำคัญ รวมถึงการแข่งขันฟุตบอลถ้วยพระราชทาน และนัดกระชับมิตรของฟุตบอลทีมชาติไทย หรือสโมสรฟุตบอลของไทย กับฟุตบอลทีมต่างชาติ หรือสโมสรฟุตบอลจากต่างประเทศเช่น แมนเชสเตอร์ยูไนเต็ด, ลิเวอร์พูล, ลีดส์ยูไนเต็ด, เรอัลมาดริด, บาร์เซโลนา และเชลซี เป็นต้น
เหตุการณ์สำคัญ > กีฬา

6 และ 20 ธันวาคม พ.ศ. 2541 – พิธีเปิดและปิด การแข่งขันกีฬาเอเชียนเกมส์ ครั้งที่ 13
9 และ 20 ธันวาคม พ.ศ. 2543 – พิธีเปิดและปิด การแข่งขันกีฬาแห่งชาติ ครั้งที่ 32
19 กรกฎาคม พ.ศ. 2544 – ฟุตบอลกระชับมิตรระหว่าง ฟุตบอลทีมชาติไทย พบ ลิเวอร์พูล
28 กรกฎาคม พ.ศ. 2544 – ฟุตบอลกระชับมิตรระหว่าง ฟุตบอลทีมชาติไทย พบ แมนเชสเตอร์ ยูไนเต็ด
24 กรกฎาคม พ.ศ. 2546 – ฟุตบอลกระชับมิตรระหว่าง ฟุตบอลทีมชาติไทย พบ ลิเวอร์พูล
10 สิงหาคม พ.ศ. 2546 – ฟุตบอลกระชับมิตรระหว่าง ฟุตบอลทีมชาติไทย พบ เรอัลมาดริด
12 สิงหาคม พ.ศ. 2547 — ฟุตบอลดารานักร้องและนักแสดง ในงาน รวมใจสามัคคี สดุดีพระแม่ไทย เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสพระราชพิธีมหามงคลเฉลิมพระชนมพรรษา 6 รอบ 12 สิงหาคม พ.ศ. 2547
6 และ 27 พฤศจิกายน พ.ศ. 2547 – พิธีเปิดและปิด การแข่งขันฟุตบอลโลกหญิงอายุไม่เกิน 20 ปี 2004
29 กรกฎาคม พ.ศ. 2548 – ฟุตบอลกระชับมิตรระหว่าง ฟุตบอลทีมชาติไทย พบ เรอัลมาดริด
8–21 กรกฎาคม พ.ศ. 2550 – พิธีเปิดการแข่งขัน และการแข่งขันรอบ 8 ทีมสุดท้าย เอเชียนคัพ ครั้งที่ 14
8 และ 18 สิงหาคม พ.ศ. 2550 – พิธีเปิดและปิด การแข่งขันกีฬามหาวิทยาลัยโลกฤดูร้อน ครั้งที่ 24
23 กรกฎาคม พ.ศ. 2552 – ฟุตบอลกระชับมิตรระหว่าง ฟุตบอลทีมชาติไทย พบ ลิเวอร์พูล
24 กรกฎาคม พ.ศ. 2554 – ฟุตบอลกระชับมิตรระหว่าง ไทยพรีเมียร์ลีก ออลสตาร์ พบ เชลซี
14–16 ธันวาคม พ.ศ. 2555 – เรซ ออฟ แชมเปียนส์ 2012
13 กรกฎาคม พ.ศ. 2556 – ฟุตบอลกระชับมิตรระหว่าง สิงห์ ออลสตาร์ พบ แมนเชสเตอร์ ยูไนเต็ด
17 กรกฎาคม พ.ศ. 2556 – ฟุตบอลกระชับมิตรระหว่าง สิงห์ ออลสตาร์ พบ เชลซี
28 กรกฎาคม พ.ศ. 2556 – ฟุตบอลกระชับมิตรระหว่าง ฟุตบอลทีมชาติไทย พบ ลิเวอร์พูล
7 สิงหาคม พ.ศ. 2556 – ฟุตบอลกระชับมิตรระหว่าง ฟุตบอลทีมชาติไทย พบ บาร์เซโลนา
10 และ 17 ธันวาคม พ.ศ. 2557 – เอเอฟเอฟ ซูซูกิ คัพ 2014
30 พฤษภาคม พ.ศ. 2558 – ฟุตบอลกระชับมิตรระหว่าง ไทยแลนด์ ออลสตาร์ พบ เชลซี
14 กรกฎาคม พ.ศ. 2558 – ฟุตบอลกระชับมิตรระหว่าง ทรู ออลสตาร์ พบ ลิเวอร์พูล
3 และ 5 มิถุนายน พ.ศ. 2559 – ฟุตบอลชิงถ้วยพระราชทานคิงส์คัพ ครั้งที่ 44
17 ธันวาคม พ.ศ. 2559 – ฟุตบอลชิงแชมป์แห่งชาติอาเซียน 2016 นัดชิงชนะเลิศ
14 และ 16 กรกฎาคม พ.ศ. 2560 – ฟุตบอลชิงถ้วยพระราชทานคิงส์คัพ ครั้งที่ 45
8 พฤศจิกายน ถึง 15 ธันวาคม พ.ศ. 2561 – เอเอฟเอฟ ซูซูกิ คัพ 2018
8–26 มกราคม พ.ศ. 2563 – ฟุตบอลเยาวชนชิงแชมป์เอเชีย รุ่นอายุไม่เกิน 23 ปี 2020
12 กรกฎาคม พ.ศ. 2565 – ฟุตบอลกระชับมิตร THE MATCH Bangkok Century Cup 2022 ระหว่าง แมนเชสเตอร์ ยูไนเต็ด พบ ลิเวอร์พูล
5 สิงหาคม พ.ศ. 2566 – ฟุตบอลไดกิ้น ไทยแลนด์แชมเปียนส์คัพ 2566 ระหว่าง บุรีรัมย์ ยูไนเต็ด พบ ทรูแบงค็อก ยูไนเต็ด
20 ธันวาคม พ.ศ. 2568 – พิธีปิดการแข่งขันซีเกมส์ 2025
เหตุการณ์สำคัญ > กีฬา > การแข่งขันฟุตบอลระดับทีมชาติ

| วันที่ | ทีม 1 | ผล | ทีม 2 | รายการ |
| --- | --- | --- | --- | --- |
| 9 พฤศจิกายน 2561 |  ติมอร์-เลสเต | 0–7 |  ไทย | ฟุตบอลชิงแชมป์แห่งชาติอาเซียน 2018 |
| 17 พฤศจิกายน 2561 |  ไทย | 4–2 |  อินโดนีเซีย | ฟุตบอลชิงแชมป์แห่งชาติอาเซียน 2018 |
| 25 พฤศจิกายน 2561 |  ไทย | 3–0 |  สิงคโปร์ | ฟุตบอลชิงแชมป์แห่งชาติอาเซียน 2018 |
| 5 ธันวาคม 2561 |  ไทย | 2–2 |  มาเลเซีย | ฟุตบอลชิงแชมป์แห่งชาติอาเซียน 2018 |
| 16 พฤศจิกายน 2566 |  ไทย | 1–2 |  จีน | ฟุตบอลโลก 2026 รอบคัดเลือก โซนเอเชีย – รอบที่ 2 |
| 26 มีนาคม 2567 |  ไทย | 0–3 |  เกาหลีใต้ | ฟุตบอลโลก 2026 รอบคัดเลือก โซนเอเชีย – รอบที่ 2 |
| 11 มิถุนายน 2567 |  ไทย | 3–1 |  สิงคโปร์ | ฟุตบอลโลก 2026 รอบคัดเลือก โซนเอเชีย – รอบที่ 2 |
| 14 ธันวาคม 2567 |  ไทย | 1–0 |  มาเลเซีย | ฟุตบอลชิงแชมป์แห่งชาติอาเซียน 2024 |
| 20 ธันวาคม 2567 |  ไทย | 3–2 |  กัมพูชา | ฟุตบอลชิงแชมป์แห่งชาติอาเซียน 2024 |
| 30 ธันวาคม 2567 |  ไทย | 3–1 |  ฟิลิปปินส์ | ฟุตบอลชิงแชมป์แห่งชาติอาเซียน 2024 |
| 5 มกราคม 2568 |  ไทย | 2–3 |  เวียดนาม | ฟุตบอลชิงแชมป์แห่งชาติอาเซียน 2024 |
| 21 มีนาคม 2568 |  ไทย |  |  อัฟกานิสถาน | ฟุตบอลกระชับมิตร |
เหตุการณ์สำคัญ > คอนเสิร์ต > คอนเสิร์ตที่ยกเลิกการแสดง

15–16 กุมภาพันธ์ พ.ศ. 2563 – GOT7 2020 WORLD TOUR ‘KEEP SPINNING’ IN BANGKOK โดย ก็อตเซเวน (เนื่องด้วยสถานการณ์ของการแพร่ระบาดโควิด-19 ทำให้ผู้จัดและต้นสังกัดได้ประกาศยกเลิกการแสดง)
พ.ศ. 2566 – จัสทิส เวิลด์ ทัวร์ โดย จัสติน บีเบอร์ (เดิมกำหนดจัดในวันที่ 6 พฤศจิกายน พ.ศ. 2565 แต่ได้เลื่อนการแสดงออกไปเนื่องจากปัญหาสุขภาพของบีเบอร์ ต่อมาเมื่อวันที่ 1 มีนาคม พ.ศ. 2566 ผู้จัดได้มีการแจ้งยกเลิกการแสดง)
เหตุการณ์สำคัญ > กิจกรรมทางการเมือง

1 พฤศจิกายน พ.ศ. 2551 – ครอบครัวความจริงวันนี้สัญจร (แดงทั้งแผ่นดินสัญจร)
19 – 20, 24 พฤศจิกายน – 1 ธันวาคม พ.ศ. 2556 – รัฐ (ถูก) ประหาร โดย ศาลรัฐธรรมนูญ และ หยุดทำร้ายประเทศไทย หยุดใช้คนไทยเป็นตัวประกัน (แนวร่วมประชาธิปไตยต่อต้านเผด็จการแห่งชาติ)
การเดินทาง > รถไฟฟ้า

บริเวณถนนรามคำแหง มีการก่อสร้างรถไฟฟ้ามหานคร สายสีส้ม โดยมีกำหนดเปิดใน พ.ศ. 2570 ซึ่งมีสถานีใกล้เคียงกับราชมังคลากีฬาสถาน 2 สถานี ดังนี้
| บริการ | สาย | สถานี |
| --- | --- | --- |
|  รถไฟฟ้ามหานคร |      สายสีส้ม | สถานีกกท. |
|  รถไฟฟ้ามหานคร |      สายสีส้ม | สถานีมหาวิทยาลัยรามคำแหง |
การเดินทาง > รถโดยสารประจำทาง

| สาย | จุดเริ่มต้น | จุดสิ้นสุด |
| --- | --- | --- |
| 22 | ถนนตก​ | แฮปปี้แลนด์ |
| 36ก | สวนสยาม | อนุสาวรีย์ชัยสมรภูมิ |
| 60 | สวนสยาม | ปากคลองตลาด |
| 69 (2-13) | ตลาดท่าอิฐ | มหาวิทยาลัยรามคำแหง |
| 69E (2-18E) | ตลาดท่าอิฐ | แยกลำสาลี |
| 71 รถธรรมดา | ตลาดปัฐวิกรณ์ (รถมินิบัส) | วัดธาตุทอง |
| 71 (1-39) รถปรับอากาศ | สวนสยาม | ตลาดคลองเตย |
| 92 รถธรรมดา | พัฒนาการ | อนุสาวรีย์ชัยสมรภูมิ |
| 92 (1-41) รถปรับอากาศ​ | เคหะร่มเกล้า | แฮปปี้แลนด์ |
| 113 | ตลาดมีนบุรี | สถานีรถไฟกรุงเทพ (หัวลำโพง) |
| 115 | สวนสยาม | สีลม |
| 122 | แฮปปี้แลนด์ | สถานีขนส่งผู้โดยสารกรุงเทพ (จตุจักร) |
| 137 | มหาวิทยาลัยรามคำแหง | ถนนรัชดาภิเษก |
| 173 (4-27E) | เคหะธนบุรี | แฮปปี้แลนด์ |
| 182 | มหาวิทยาลัยรามคำแหง | สวนจตุจักร |
| 3-21 (207) | มหาวิทยาลัยรามคำแหง วิทยาเขตบางนา | มหาวิทยาลัยรามคำแหง วิทยาเขตหัวหมาก |
| 501 | หมู่บ้าน​นักกีฬา​แหลมทอง​ | ท่าช้าง, สนามหลวง​ |
| 545 | ท่าน้ำนนทบุรี | พัฒนาการ |
| 1-50(168) | เคหะร่มเกล้า | อนุสาวรีย์ชัยสมรภูมิ |
| 3-32 | สำโรง | สวนสยาม |
ระเบียงภาพ

ป้ายชื่อและตราพระราชพิธีรัชมังคลาภิเษกที่บริเวณด้านหน้าสนาม
อัฒจันทร์ฝั่งมีหลังคา
ศูนย์พักพิงผู้ประสบอุทกภัยชั่วคราว (เมื่อเดือนตุลาคม 2554)
อัฒจันทร์ฝั่งป้ายไฟแสดงคะแนน
อัฒจันทร์ฝั่งกระถางคบเพลิง
ดูเพิ่ม

ศูนย์กีฬาหัวหมาก
อินดอร์ สเตเดียม หัวหมาก
กรีฑาสถานแห่งชาติ (สนามศุภชลาศัย)
ศูนย์เยาวชนกรุงเทพมหานคร (ไทย-ญี่ปุ่น) ดินแดง
แหล่งข้อมูลอื่น

แผนที่และภาพถ่ายทางอากาศของ ราชมังคลากีฬาสถาน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′19″N 100°37′20″E﻿ / ﻿13.75541°N 100.62213°E﻿ / 13.75541; 100.62213
| ด ค กฟุตบอลทีมชาติไทย |
| --- | --- |
ทั่วไป:  สมาคมกีฬาฟุตบอลแห่งประเทศไทย ในพระบรมราชูปถัมภ์  ประวัติ  ผู้ฝึกสอน 
สนาม:  สนามกีฬาแห่งชาติ ราชมังคลากีฬาสถาน  สนามศุภชลาศัย  สนามฝึก National Football Camp 
สถิติ:  ผลการแข่งขันรวมทั้งหมด  All-time record  Records  All-time goalscorers 
ผู้เล่น:  รายชื่อผู้เล่นเรียงตามจำนวนนัดที่ลงเล่น  กัปตัน  นักฟุตบอลทีมชาติ 
ประตู:  เกียรติศักดิ์ เสนาเมือง  ธีรศิลป์ แดงดา 
เอเชียนคัพ:  1972  1992  1996  2000  2004  2007  2019  2023 
อาเซียนคัพ:  1996  1998  2000  2002  2004  2007  2008  2010  2012  2014  2016  2018  2020  2022  2024 
การแข่งขันอื่น:  โอลิมปิก  เอเชียนเกมส์  ซีเกมส์ 
นัดที่สำคัญ:  อาเซียนคัพ นัดชิงชนะเลิศ 2012  2014  2016  2020  2022  2024 
คู่แข่ง:  อินโดนีเซีย  มาเลเซีย  พม่า  สิงคโปร์  เวียดนาม 
ชุดใหญ่:  ผลการแข่งขันทีมชาย 1940s  1950s  1960s  1970s  1980s  1990s  2000s  2010s  2020s  นัดที่ไม่เป็นทางการ 
ทีมอื่น:  ชาย ยู-23  ยู-21  ยู-20  ยู-17  ยู-14  หญิง ยู-20  ยู-17  ยู-14  ฟุตซอล ชาย  ชาย ยู-20  หญิง  ฟุตบอลชายหาด 
| ด ค กสนามกีฬาไทยลีก |
| --- | --- |
สนามใน ฤดูกาลปัจจุบัน (2567–68):  ช้างอารีนา (บุรีรัมย์ ยูไนเต็ด)  แพตสเตเดียม (การท่าเรือ)  ดราก้อน โซลาร์ พาร์ค (ราชบุรี)  สนามกีฬากลางขอนแก่น (ขอนแก่น ยูไนเต็ด)  บีจีสเตเดียม (บีจี ปทุม ยูไนเต็ด)  สนามกีฬาโรงเรียนกีฬาเทศบาลนครนครปฐม (นครปฐม ยูไนเต็ด)  สนามทะเลหลวง (สุโขทัย)  พิชญสเตเดียม (หนองบัว พิชญ)  ลำพูน วอร์ริเออร์ สเตเดียม (ลำพูน วอร์ริเออร์)  ทรูสเตเดียม (ทรูแบงค็อก ยูไนเต็ด)  สนามเฉลิมพระเกียรติ 80 พรรษา (นครราชสีมา มาสด้า)  สนามกีฬากลางระยอง (ระยอง)  สามอ่าวสเตเดียม (พีที ประจวบ)  ลีโอ เชียงราย สเตเดียม (ลีโอ เชียงราย ยูไนเต็ด)  ธันเดอร์โดมสเตเดียม (เมืองทอง ยูไนเต็ด) 
สนามที่เคยใช้แข่งขัน:  ชลบุรี ยูทีเอ สเตเดียม  สนามบุณยะจินดา  สนามกีฬากลางตราด  สนามกีฬาสมโภชเชียงใหม่ 700 ปี  แม่กวงสเตเดียม  สนามกีฬากลางจังหวัดลำปาง  เขาพลองสเตเดียม  สนามกีฬาราชนาวี สัตหีบ  สนามกีฬาลาดกระบัง 54  สนามกีฬากลางสุพรรณบุรี  สนามศรีนครลำดวน  สมุทรปราการสเตเดียม  สนามกีฬากลางสมุทรสงคราม  ยูเอ็มที สเตเดียม  สนามทีโอที สเตเดียม  สนามกีฬาเฉลิมพระเกียรติ 72 พรรษา  สนามกีฬาเฉลิมพระเกียรติ เทศบาลนครนนทบุรี  สนามกีฬาหนองปรือ  พีทีทีสเตเดียม  สนาม ม.มหิดล ศาลายา  สนามศรีราชา ซูซูกิ สเตเดี้ยม  สนามกีฬาติณสูลานนท์  สนามกีฬากลางสระบุรี  สนามกีฬากองทัพบก  สนามกีฬาธูปะเตมีย์  เขากระโดง สเตเดียม  ราชมังคลากีฬาสถาน  สนามฟุตบอลเทพหัสดิน  สนามศุภชลาศัย
พรรคกล้าธรรม

พรรคการเมืองไทย
| พรรคกล้าธรรม  |
| --- | --- |

หัวหน้า: นฤมล ภิญโญสินวัฒน์
รองหัวหน้า: กฤดิทัช แสงธนโยธิน ชัยทิพย์ กมลพันธ์ทิพย์ นเรศ ธำรงค์ทิพยคุณ บุญสิงห์ วรินทร์รักษ์ รัชนี พลซื่อ สัมพันธ์ มะยูโซ๊ะ
เลขาธิการ: ไผ่ ลิกค์
เหรัญญิก: บุญยิ่ง นิติกาญจนา
นายทะเบียนสมาชิก: อรรถกร ศิริลัทธยากร
โฆษก: อัครแสนคีรี โล่ห์วีระ
กรรมการบริหาร: จตุพร กมลพันธ์ทิพย์ จำลอง ภูนวนทา จีรเดช ศรีวิราช เชาวฤทธิ์ ขจรพงศ์กีรติ ชนนพัฒฐ์ นาคสั้ว บัญชา เดชเจริญศิริกุล ปกรณ์ จีนาคำ ปรีดา บุญเพลิง เพชรภูมิ อาภรณ์รัตน์ ภาคภูมิ บูลย์ประมุข สะถิระ เผือกประพันธุ์ สุชาติ อุสาหะ องอาจ วงษ์ประยูร อนุรัตน์ ตันบรรจง อามินทร์ มะยูโซ๊ะ อนุกูล พฤกษานุศักดิ์ ณมานิตา กลับบ้านเกาะ อนงค์นาถ จ่าแก้ว พรชัย อินทร์สุข ทัศนาพร เกษเมธีการุณ ธนวรรณ เกษเมธีการุณ
ประธานที่ปรึกษา: ร้อยเอกธรรมนัส พรหมเผ่า
คำขวัญ: มั่นคง มั่งคั่ง ทั้งแผ่นดิน
ก่อตั้ง: 7 มีนาคม พ.ศ. 2563 (5 ปี)
รวมตัวกับ: กลุ่มพรรคเล็ก
แยกจาก: พรรคพลังประชารัฐ (กลุ่มธรรมนัส)
ที่ทำการ: 130/1 อาคารปานศรี ถนนรัชดาภิเษก ซอยรัชดาภิเษก 54/1 แขวงลาดยาว เขตจตุจักร กรุงเทพมหานคร
สมาชิกภาพ  (ปี 2567): 27,329 คน
อุดมการณ์: ท้องถิ่นนิยม
สี:   สีทอง     สีน้ำเงิน     สีเขียว
สภาผู้แทนราษฎร: 24 / 495
นายกองค์การบริหารส่วนจังหวัด (มีความเกี่ยวข้องกับพรรค): 3 / 76
การเมืองไทย   รายชื่อพรรคการเมือง การเลือกตั้ง
พรรคกล้าธรรม (อังกฤษ: Klatham Party) (ชื่อย่อ กธ.) เป็นพรรคการเมืองไทย ปัจจุบันนฤมล ภิญโญสินวัฒน์ เป็นหัวหน้าพรรค ไผ่ ลิกค์ เป็นเลขาธิการพรรค รวมถึงเป็นสังกัดของกลุ่มธรรมนัสในปัจจุบัน
ประวัติ > พรรคกล้าธรรม

ต่อมาในวันที่ 25 เมษายน 2566 พรรคเศรษฐกิจไทยได้จัดประชุมใหญ่สามัญ ครั้งที่ 1/2566 เพื่อแก้ไขข้อบังคับพรรคโดยเปลี่ยนแปลงชื่อพรรคเป็น พรรคกล้าธรรม เปลี่ยนตราสัญลักษณ์พรรค นโยบายพรรค คำขวัญและอุดมการณ์พรรค รวมถึงเลือกตั้งกรรมการบริหารพรรคแทนตำแหน่งที่ว่างจำนวน 1 ตำแหน่งซึ่งที่ประชุมมีมติเลือกนายศุภกิต ปัญญา เป็นนายทะเบียนสมาชิกพรรคคนใหม่
วันที่ 6 สิงหาคม พ.ศ. 2567 พรรคกล้าธรรมจัดประชุมใหญ่วิสามัญ ครั้งที่ 1/2567 เพื่อเลือกหัวหน้าพรรค และคณะกรรมการบริหารพรรคชุดใหม่ หลังจากนายเชวงศักดิ์ ใจคำ ได้ยื่นหนังสือขอลาออกจากตำแหน่งหัวหน้าพรรคกล้าธรรม เมื่อวันที่ 17 กรกฎาคม จึงทำให้กรรมการบริหารพรรคพ้นจากตำแหน่งทั้งคณะ โดยผลการลงคะแนนเลือกหัวหน้าพรรคกล้าธรรมคนใหม่ ปรากฏว่า นางนฤมล ภิญโญสินวัฒน์ ผู้แทนการค้าไทยได้รับคัดเลือกเป็นหัวหน้าพรรคคนใหม่ ส่วนเลขาธิการพรรคยังคงเป็นนายสัจจวิทย์ ลีลาวณิชย์
นฤมลได้กล่าวว่า ที่ทำการพรรคกล้าธรรมจะเปิดตัวอย่างเป็นทางการในเดือนธันวาคม โดยจะใช้อาคารปานศรี ซึ่งเป็นที่ทำการเดิมของพรรคเศรษฐกิจไทยยุคของร้อยเอก ธรรมนัส พรหมเผ่า เป็นที่ทำการพรรคอย่างเป็นทางการ และในส่วนของการเตรียมความพร้อมในการเลือกตั้งครั้งถัดไป พรรคกล้าธรรมจะไปทุกภาค แต่จะเน้นพิเศษในภาคเหนือ ภาคใต้ ภาคตะวันออกเฉียงเหนือในบางพื้นที่ และจังหวัดฉะเชิงเทรา ที่มี อิทธิ ศิริลัทธยากร รัฐมนตรีช่วยว่าการกระทรวงเกษตรและสหกรณ์ รับผิดชอบพื้นที่ ทั้งนี้ พรรคกล้าธรรมจะไม่มีการเข้าไปร่วมในการเลือกตั้งนายกองค์การบริหารส่วนจังหวัดโดยตรง แต่ยังมีการสนับสนุนสมาชิกพรรคกันอยู่
บทบาททางการเมือง > การย้ายเข้ามาของกลุ่มร้อยเอกธรรมนัส > ครั้งที่หนึ่ง

ต่อมาในวันพุธที่ 19 มกราคม พ.ศ. 2565 พรรคเศรษฐกิจไทยได้ปรากฏเป็นข่าวอีกครั้งว่า ร้อยเอก ธรรมนัส พรหมเผ่า ส.ส. พะเยา และอดีตเลขาธิการ พรรคพลังประชารัฐ พร้อม ส.ส. ในกลุ่มอีก 20 คนได้เตรียมย้ายเข้ามาสังกัดพรรคเศรษฐกิจไทย ซึ่งมีกระแสข่าวที่ยังไม่ได้รับการยืนยันชัดเจนว่าปรากฏชื่อของ บิ๊กน้อย พลเอก วิชญ์ เทพหัสดิน ณ อยุธยา เป็นหัวหน้าพรรค นาย อภิชัย เตชะอุบล ส.ส. บัญชีรายชื่อ และอดีตเหรัญญิก พรรคประชาธิปัตย์ เป็นเลขาธิการพรรค และ พลตำรวจเอก พัชรวาท วงษ์สุวรรณ อดีต ผู้บัญชาการตำรวจแห่งชาติ พลเรือเอก ศิษฐวัชร วงษ์สุวรรณ น้องชายของ พลเอก ประวิตร วงษ์สุวรรณ เป็นที่ปรึกษาพรรค จากนั้นในวันพฤหัสบดีที่ 20 มกราคม พ.ศ. 2565 นาย ไผ่ ลิกค์ ส.ส. กำแพงเพชร เขต 1 ซึ่งโดนขับออกจาก พรรคพลังประชารัฐ เช่นเดียวกับ ร้อยเอกธรรมนัส ได้โพสต์เฟซบุ๊กยืนยันว่า กลุ่ม ส.ส. ทั้ง 21 คนจะย้ายเข้าไปสังกัดพรรคเศรษฐกิจไทยเพราะแนวทางเข้ากันได้
กระทั่งวันอาทิตย์ที่ 23 มกราคม พ.ศ. 2565 นางจอมขวัญ กลับบ้านเกาะ ส.ส. สมุทรสาคร ซึ่งได้ย้ายเข้ามาเป็นสมาชิกพรรคเศรษฐกิจไทยได้ประชุมจัดตั้งตัวแทนสาขาพรรคเศรษฐกิจไทย เขต 3 ที่ วัดบางพลี ตำบลบางโทรัด อำเภอเมืองสมุทรสาคร จังหวัดสมุทรสาคร จากนั้นในวันพฤหัสบดีที่ 3 กุมภาพันธ์ เวลา 11.30 น. พลเอก วิชญ์ เทพหัสดิน ณ อยุธยา ประธานยุทธศาสตร์ พรรคพลังประชารัฐ ได้ยื่นหนังสือลาออกจากการเป็นสมาชิกพรรคต่อ พลเอก ประวิตร วงษ์สุวรรณ หัวหน้าพรรค ทำให้พ้นจากตำแหน่งประธานยุทธศาสตร์พรรคพลังประชารัฐ โดยแอดมินเพจ อาน้อย วิชญ์ เทพหัสดิน ณ อยุธยา ได้โพสต์ผ่านเฟซบุ๊กว่า เตรียมเข้ารับตำแหน่งหัวหน้าพรรคเศรษฐกิจไทย ซึ่งต่อมาแอดมินได้ออกมายอมรับว่าเกิดจากรับข้อมูลคลาดเคลื่อนและตีเจตนารมณ์ผิดต่อมาจึงได้แก้ไขข้อความให้ถูกต้องและแอดมินได้กล่าวขอโทษต่อลูกเพจและประชาชน แต่อย่างไรก็ดีภายในเวลาไม่กี่นาทีแรกนักข่าวได้แคปโพสท์ของแอดมินไปทำข่าวและตีความพร้อมตั้งคำถามไปหลายทิศทางจึงทำให้เกิดกระแสข่าวออกมาค่อนข้างสับสนเนื่องจาก หลังจากนั้นเพียงวันเดียวพล.อ.วิชญ์ เทพหัสดิน ณ อยุธยา ก็ยังคงลงพื้นที่ เมื่อวันที่ 4 กุมภาพันธ์ ที่ศูนย์กักกัน (OQ) แรงงานต่างด้าวตาม MOU โรงแรมอินโดจีน แกรนด์ เรสซิเด้นซ์ ตำบลป่าไร่ อำเภออรัญประเทศ จังหวัดสระแก้ว เพื่อหารือ วางแนวทาง เรื่อง การขาดแคลนแรงงาน,ปัญหาด้านแรงานต่างด้าวลักลอบเข้าเมืองโดยผิดกฎหมาย (ซึ่งอาจเกี่ยวโยงถึงการค้ามนุษย์), ป้องกันการแพร่ระบาดของโรคโควิด19 จากแรงงานต่างด้าวเข้าสู่ไทย พร้อมกับพล.อ.ประวิตร วงษ์สุวรรณ ตามปกติ
พรรคเศรษฐกิจไทยได้แจ้งต่อสภาผู้แทนราษฏรว่า ได้ทำการรับสมาชิกสภาผู้แทนราษฎรที่ถูกขับออกจากพรรคพลังประชารัฐ จำนวน 18 คน เข้าสังกัดพรรคเศรษฐกิจไทย จากนั้นในวันอังคารที่ 8 กุมภาพันธ์ พ.ศ. 2565 ซึ่งเป็นการประชุมร่วมกันของรัฐสภา ส.ส. ในสังกัดพรรคเศรษฐกิจไทยก็ได้เข้าร่วมประชุมเป็นครั้งแรก
ต่อมานาย บุญสิงห์ วรินทร์รักษ์ ส.ส. บัญชีรายชื่อ ได้แจ้งข่าวหลังจากประชุม ส.ส. ของพรรคว่าพรรคเศรษฐกิจไทยเตรียมจัดประชุมใหญ่สามัญประจำปีในวันศุกร์ที่ 18 มีนาคม เพื่อแก้ไขข้อบังคับพรรคเปลี่ยนแปลงที่ทำการพรรคมาอยู่ที่ อาคารยูทาวเวอร์ แขวงศรีนครินทร์ เขตสวนหลวง และเปลี่ยนแปลงตราโลโก้พรรค เลือกตั้งคณะกรรมการบริหารพรรคชุดใหม่จำนวน 26 คนโดยตามกระแสข่าว พลเอก วิชญ์ เทพหัสดิน ณ อยุธยา ซึ่งลาออกจากพรรคพลังประชารัฐอย่างเป็นทางการและเข้าร่วมประชุมกับพรรคอย่างเป็นทางการในวันนี้จะดำรงตำแหน่งหัวหน้าพรรคส่วนเลขาธิการพรรคจะเป็นร้อยเอก ธรรมนัส พรหมเผ่า